|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &**Δ/ΘΜΙΑΣ ΕΚΠ/ΣΗΣ ΚΡΗΤΗΣ ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ Δ.Ε. Π.Ε. ΗΡΑΚΛΕΙΟΥ **Πανσεληνάς Γιώργος** Σχολικός Σύμβουλος ΠληροφορικήςΤαχ. Δ/νση : Ρολέν 4Ταχ. Κώδικας : 71305 ΗΡΑΚΛΕΙΟΤηλέφωνο : 2810246861, 6945658953e-mail: panselingmail.comΔικτυακός τόπος: plirancrete.sch.gr | Ηράκλειο , 3/10/2017Α.Π: 622Προς:Δημοτικά, Γυμνάσια, Γενικά και Επαγγελματικά Λύκεια και Ε.Κ. Π.Ε. Ηρακλείου και Π.Ε. ΛασιθίουΚοιν:Περιφερειακή Δ/νση Π/θμιας και Δ/θμιας Εκπ/σης ΚρήτηςΠροϊστάμενοι Επιστημονικής και Παιδαγωγικής Καθοδήγησης Π/θμιας και Δ/θμιας Εκπ/σης ΚρήτηςΔ/νσειςΠ/θμιας και Δ/θμιας Εκπ/σης Π.Ε. Ηρακλείου και Π.Ε. ΛασιθίουΚΕ.ΠΛΗ.ΝΕ.Τ Π.Ε. Ηρακλείου και Π.Ε. Λασιθίου |

# Θέμα: «8ο Μαθητικό Φεστιβάλ Ψηφιακής Δημιουργίας\_1η Ανακοίνωση»

Αγαπητές συναδέλφισσες, Αγαπητοί συνάδελφοι,

Kατά τη διάρκεια του σχολικού έτους 2016-2017 πραγματοποιήθηκε το 7ο Μαθητικό Φεστιβάλ Ψηφιακής Δημιουργίας στο οποίο **6706 μαθητές** με την υποστήριξη **795 εκπαιδευτικών** από **546 σχολεία**, σε **16 πόλεις**, εργάστηκαν συλλογικά και παρουσίασαν **546** ψηφιακά έργα. Στοιχεία των έργων βρίσκονται αναρτημένα στα τοπικά ιστολόγια του Φεστιβάλ (<http://www.digifest.info/contact>). Το Φεστιβάλ υπολογίζεται ότι το επισκέφθηκαν δεκάδες χιλιάδες μαθητές, εκπαιδευτικοί, γονείς και άλλοι πολίτες.

Στην εκδήλωση αυτή, εκτός από τα μαθητικά έργα που παρουσιάστηκαν από τους ίδιους τους μαθητές, ακαδημαϊκά και ερευνητικά ιδρύματα παρουσίασαν τη δημιουργική και εκλαϊκευμένη εκδοχή της επιστήμης της Πληροφορικής μέσω διαδραστικών παρουσιάσεων και εργαστηριακών σεμιναρίων (workshops) για μαθητές και γονείς.

Το Φεστιβάλ διεξήχθη υπό την Αιγίδα του Υπουργείου (158058/Δ2/27-09-2016), ενώ διαβάστηκε χαιρετισμός του Υπουργού κ. Γαβρόγλου στην τηλεσυνάντηση μεταξύ των πόλεων, ο οποίος εξέφρασε την αρωγή του στον θεσμό ([Χαιρετισμός Υπουργού Παιδείας](http://www.minedu.gov.gr/rss/27843-28-04-17-xairetismos-tou-ypourgoy-paideias-erevnas-thriskevmaton-sto-7o-mathitiko-festival-psifiakis-dimiourgias-2)). Επιπλέον, το Φεστιβάλ, για μια ακόμη χρονιά, έλαβε την υποστήριξη  Συλλόγων και Ενώσεων Πληροφορικής (ΠΕΚΑΠ, ΕΠΕ, ΕΠΥ, ΕΤΠΕ) καθώς και Τοπικών Φορέων (Δήμοι, Περιφερειακές Ενότητες κ.τ.λ.).

Για το σχολικό έτος **2017-18**

το **8ο Μαθητικό Φεστιβάλ Ψηφιακής Δημιουργίας**

θα διεξαχθεί παράλληλα σε

**Ηράκλειο, Άγιο Νικόλαο ή Ιεράπετρα, Αγρίνιο, Ιωάννινα, Καβάλα, Καλαμάτα, Κέρκυρα, Κομοτηνή, Λάρισα, Μυτιλήνη, Πάτρα, Πύργο Ηλείας, Τρίκαλα, Φλώρινα και Χανιά**

και σε όσες ακόμη πόλεις δηλώσουν συμμετοχή μέσω των Σχολικών τους Συμβούλων Πληροφορικής

**την Τετάρτη 18, την Πέμπτη 19, την Παρασκευή 20 και το Σάββατο 21 Απριλίου 2018**

(με δυνατότητα επιλογής ημέρας από τους συμμετέχοντες).

Το Φεστιβάλ έχει την έγκριση του **Υπουργείου Παιδείας, Έρευνας και Θρησκευμάτων** (Φ20.2/ 139401 /Δ2/23-8-2017).

Στο πλαίσιο του Μαθητικού Φεστιβάλ θα υπάρξει η δυνατότητα να παρουσιαστούν έργα ψηφιακής δημιουργίας, τα οποία δημιουργήθηκαν στο πλαίσιο μαθημάτων Πληροφορικής όλων των βαθμίδων (Δημοτικό, Γυμνάσιο, Γενικό και Επαγγελματικό Λύκειο), στις Δημιουργικές Εργασίες του ΓΕΛ, στο μάθημα «Ερευνητικές Εργασίες (Project)» των ΓΕΛ και στη Ζώνη Δημιουργικών Δραστηριοτήτων στα ΕΠΑΛ. Επιπλέον, είναι δυνατό να συμπεριληφθούν και έργα τα οποία δημιουργήθηκαν στο πλαίσιο κάποιας σχολικής δραστηριότητας (Περιβαλλοντική, Πολιτιστική, Αγωγής Υγείας κ.ά.) ή στο πλαίσιο κάποιου διαθεματικού/διεπιστημονικού σχεδίου συνεργασίας μεταξύ του μαθήματος της Πληροφορικής και άλλων μαθημάτων.

Η συγκεκριμένη μαθητική συνάντηση θα δώσει την ευκαιρία:

α) της ανάδειξης και ενίσχυσης της δημιουργικότητας των μαθητών και των εκπαιδευτικών Πληροφορικής, και της παρουσίασης των ψηφιακών έργων τους σε συμμαθητές, εκπαιδευτικούς, γονείς και την ευρύτερη κοινωνία,

β) της ενημέρωσης και της διάχυσης των μαθησιακών δραστηριοτήτων, οι οποίες καλλιεργούν τη δημιουργικότητα και την ολόπλευρη μάθηση μέσω των σχεδίων εργασίας και της επίλυσης πρακτικών προβλημάτων, και

 γ) της επικοινωνίας των μελών της σχολικής κοινότητας (μαθητές, εκπαιδευτικοί, γονείς) μεταξύ τους και με την ευρύτερη κοινωνία.

Σημειώνεται ότι το Μαθητικό Φεστιβάλ δεν έχει διαγωνιστικό χαρακτήρα, αλλά βραβεύεται κάθε συμμετοχή.

Προϋπόθεση συμμετοχής ενός μαθητικού έργου στο Φεστιβάλ αποτελεί η συμμετοχή εκπαιδευτικού Πληροφορικής στην ομάδα των εκπαιδευτικών που συντονίζει το έργο, αν δεν το συντονίζει αποκλειστικά ο ίδιος.

**Προϋποθέσεις συμμετοχής:**

(α) Σύντομη παρουσίαση (<=8΄) της εργασίας από τους μαθητές σε ακροατήριο

(β) Υπολογιστής του σχολείου, εκπαιδευτικός Πληροφορικής και ομάδα μαθητών στον εκθεσιακό χώρο για ένα διάστημα 2-3 ωρών, ώστε να εκθέτουν το έργο τους και να απαντούν σε ερωτήσεις γι’ αυτό

(γ) Ανάρτηση κατάλληλου πολυμεσικού υλικού στην τοπική ιστοσελίδα του Φεστιβάλ με ευθύνη του συντονιστή εκπαιδευτικού Πληροφορικής. Τα μαθητικά έργα της Π.Ε. Ηρακλείου και Π.Ε. Λασιθίου εκτίθενται εδώ: <http://digifest-ira.blogspot.gr/>.

Για δηλώσεις συμμετοχής θα ακολουθήσει 2η ανακοίνωση.

Η Οργανωτική Επιτροπή Ηρακλείου και Λασιθίου

Πανσεληνάς Γεώργιος, Σχολικός Σύμβουλος Πληροφορικής Αν. Κρήτης (Συντονιστής Πανελλήνιου Φεστιβάλ)

Μιχαηλίδη Αφροδίτη, Υποδιευθύντρια 6ου ΕΠΑΛ Ηρακλείου (Υπεύθυνη Διοργάνωσης Ηράκλειο)

Χανιωτάκης Ιωάννης, Περιφερειακή Δ/νση Εκπαίδευσης Κρήτης (Υπεύθυνος Διοργάνωσης Ηράκλειο)

Παπαδάκης Σταύρος, Περιφερειακή Δ/νση Εκπαίδευσης Κρήτης (Υπεύθυνος Διοργάνωσης Ηράκλειο)

Ορφανάκης Βασίλειος, Υπεύθυνος ΚΕ.ΠΛΗ.ΝΕ.Τ Λασιθίου, (Υπεύθυνος Διοργάνωσης Λασιθίου)

Αγγελιδάκης Νικόλαος, Υποδιευθυντής 5ου Γυμνασίου Ηρακλείου

Αρβανίτη Δέσποινα, Εκπαιδευτικός Πληροφορικής Ηρακλείου

Βασιλάκης Σπύρος, Εκπαιδευτικός Πληροφορικής Λασιθίου

Γαλανάκη Χαρά, Εκπαιδευτικός Πληροφορικής Ηρακλείου

Βερβελάκης Γεώργιος, Τεχνικός Υπεύθυνος ΚΕ.ΠΛΗ.ΝΕ.Τ Ηρακλείου

Δεσποτόπουλος Γεώργιος,  Εκπαιδευτικός Πληροφορικής Δ/νσης Δευτεροβάθμιας Εκπ/σης Ηρακλείου

Μακρή Άννα, Εκπαιδευτικός Πληροφορικής Ηρακλείου

Μπλάτσιος Χάρης, Εκπαιδευτικός Πληροφορικής Ηρακλείου

Παπαδάκης Κωνσταντίνος, Εκπαιδευτικός Πληροφορικής ΕΠΑΛ Αγ. Νικολάου

Σαϊτάκη Αγγελική, Εκπαιδευτικός Πληροφορικής Ηρακλείου

Τζαγκαράκης Ελευθέριος, Υπεύθυνος Μηχανογράφησης της ΠΔΕ Κρήτης

Τζομπανάκης Εμμανουήλ, Εκπαιδευτικός Πληροφορικής Γυμνασίου Καστελλίου

Φαρσάρης Ιωάννης, Εκπαιδευτικός Πληροφορικής 4ου Εσπερινού ΕΠΑΛ Ηρακλείου

Φαρσάρης Μιχαήλ, Εκπαιδευτικός Πληροφορικής Λασιθίου